
	1.
	Noteikumu (grozījumu) projekts
 Grozījumi Ministru kabineta 2017. gada 13. jūnija noteikumos Nr. 338 "Prasības sociālo pakalpojumu sniedzējiem"
	Iebildums
Veselības ministrijas ieskatā noteikumu projekts paredz dublēt Ministru kabineta 2000. gada 12. decembra noteikumi Nr. 431 "Higiēnas prasības sociālās aprūpes institūcijām" (turpmāk – Noteikumi Nr.431) noteiktās higiēnas prasību normas, nosakot tās ģimenes tipa aprūpei un pārējiem aprūpes gadījumiem, kas neiekļaujas Noteikumos Nr.431 (noteikumu projekta – 5., 6., 7., 28., 29., 31., 32., 33. punkts, kā arī daļēji 44. un 47. punkts). Veselības ministrijas ieskatā būtu jāgroza Noteikumi Nr.431, kuros var iekļaut, ka attiecīgās higiēnas prasības, attiecas arī uz ģimenes tipa aprūpi. Veselības ministrija neatbalsta noteikumu projektu esošajā redakcijā un lūdz šo jautājumu izskatīt starpinstitūciju sanāksmē, lai vienotos par higiēnas prasību sadalījumu noteikumos Nr.431 un noteikumos Nr.338. 
Piedāvātā redakcija
-
	Liene Skuja (VM)

	2.
	Noteikumu (grozījumu) projekts
 Grozījumi Ministru kabineta 2017. gada 13. jūnija noteikumos Nr. 338 "Prasības sociālo pakalpojumu sniedzējiem"
	Iebildums
Veselības ministrijas iebildums par tiesību normu pārklāšanos saistāms arī ar atbildīgo institūciju uzraudzības pārklāšanās jautājumu. Būtu skaidri jānosaka, kas turpmāk ir Veselības inspekcijas uzraudzības objekti un kas ir Labklājības ministrijas uzraudzības objekti (lai nenotiktu uzraudzības pārklāšanās ar Labklājības ministrijas kontroles departamentu vai pašvaldības atbildīgo institūciju). Šobrīd noteikumos Nr.431, kas nosaka higiēnas prasības sociālās aprūpes institūcijās, izņemot tās institūcijas, kurās tiek veikta ģimenes tipa aprūpe vai personas tiek izvietotas dzīvokļos vai atsevišķās dzīvojamās mājās, nav pietiekami skaidrs definējums, kas ir Veselības inspekcijas uzraudzības objekti un kas ir Labklājības ministrijas uzraudzības objekti. Noteikumu projektā paredzētais ievieš papildu neskaidrības uzraudzību atbildības sadalījumā. Veselības ministrijas ieskatā arī šo jautājumu nepieciešams izskatīt starpinstitūciju sanāksmē, lai vienotos par uzraudzību sadalījumu noteikumos Nr.431 un noteikumos Nr.338. 
Piedāvātā redakcija
-
	Liene Skuja (VM)

	3.
	Noteikumu konsolidētā versija
34.14. vismaz kompensējamo zāļu sarakstā iekļautos medikamentus un medicīniskās ierīces atbilstoši ārstējošā ārsta ordinācijām un pacienta līdzmaksājumu, ja nepieciešams.
	Iebildums
Saskaņā ar spēkā esošo likumdošanu, sociālo pakalpojumu sniedzēji nav tiesīgi segt iegādi par kompensējamiem medikamentiem, tikai līdzmaksājumu. Ņemot vērā minēto, aicinām izteikt 34.14. apakšpunktu jaunā redakcijā.
Piedāvātā redakcija
"34.14. līdzmaksājumu par kompensējamām zālēm un medicīniskām ierīcēm, kā arī M saraksta zālēm, kas izrakstītas uz īpašās receptes veidlapas saskaņā ar normatīvajiem aktiem par recepšu izrakstīšanu, ja tas ir nepieciešams".
	Kristīne Daukševiča (VM)

	4.
	Noteikumu konsolidētā versija
56.5. vismaz kompensējamo zāļu sarakstā iekļautos medikamentus un medicīniskās ierīces, atbilstoši ārstējošā ārsta ordinācijām klientam un sedz klienta līdzmaksājumu, ja nepieciešams.
	Iebildums
Saskaņā ar spēkā esošo likumdošanu, sociālo pakalpojumu sniedzēji nav tiesīgi segt iegādi par kompensējamiem medikamentiem, tikai līdzmaksājumu. Ņemot vērā minēto, aicinām izteikt 56.5 apakšpunktu jaunā redakcijā.
Piedāvātā redakcija
"56.5. līdzmaksājumu par kompensējamām zālēm un medicīniskām ierīcēm, kā arī M saraksta zālēm, kas izrakstītas uz īpašās receptes veidlapas saskaņā ar normatīvajiem aktiem par recepšu izrakstīšanu, ja tas ir nepieciešams."
	Kristīne Daukševiča (VM)

	5.
	Noteikumu konsolidētā versija
39.5. zāļu izsniegšanu atbilstoši ārstējošā ārsta ieteikumiem, ja bērnu aprūpes institūcijā nav izveidots veselības punkts. Šādā gadījumā zāļu izsniegšanu nodrošina bērna aprūpē iesaistītais darbinieks saskaņā ar bērnu aprūpes institūcijas izstrādāto kārtību par  zāļu iegādi, uzglabāšanu, izlietošanu, uzskaiti un iznīcināšanu.
	Priekšlikums
Aicinām izteikt 39.5 apakšpunktu jaunā redakcijā.
Piedāvātā redakcija
"39.5. zāļu lietošanu atbilstoši ārstējošā ārsta ieteikumiem, ja bērnu aprūpes institūcijā nav izveidots veselības punkts. Šādā gadījumā zāļu lietošanu izsniedzot zāļu devu vienai reizei nodrošina bērna aprūpē iesaistītais darbinieks saskaņā ar bērnu aprūpes institūcijas izstrādāto kārtību par  zāļu iegādi, uzglabāšanu, izlietošanu, uzskaiti un iznīcināšanu."
	Kristīne Daukševiča (VM)



